text: Sheena Ngoc Nguyen, kallað Chloe, var ein av teimum 212 bátsflóttafólkunum, sum føroyski skiparin, Páll Jensen, bjargaði í suðurkinesiska havinum á veg millum Vietnam og Bangkok á jomfrúferð við fraktskipinum Alice Riis í 1987, tá Chloe bara var tvey ára gomul.
text: #000002
text: - Føroyar hava eitt serligt pláss í mínum hjarta, tí hiðani kom maðurin, sum kom at broyta mítt lív fyri allar tíðir. Eg var bara tvey ára gomul tá, eg vaks upp sum vietnamesiskt flóttarfólk í USA, og visti ikki um hendingina, fyrrenn eg varð vaksin.
text: #000003
text: - Mamma mín var so traumatiserað av hesum, og fekk ikki seg sjálva til at greiða mær frá um hendingina, fyrrenn eg var vaksin. Heldur ikki høvdu vit nakran sum helst kunnleika um skiparan, Páll Jensen.
text: #000004
text: - Eg legði út á eina ferð at finna hann fyri 7 árum síðan. Og við nógvari hjálp og hepni og vegleiðing frá almennum stovnum og maritimum søgufrøðingum, hepnaðist mær at finna rætta samanhangin, sigur Chloe, sum eisini vitjaði í Svendborg, har Alice Riis var skrásett, tíverri vóru 4 av 6 av donsku manningini á Alice Riis deyðir tá.
text: #000006
text: - Eg fekk so samband við dóttir Páll Jensen, Rannfrí Vang. Frá tí løtu broyttist mítt lív fyri altíð. Hon og hennara tóku ímóti mær við opnum ørmum og gjørdust mín føroyska familja, sigur Chloe, sum kallar Rannfrí “systir”.
text: #000007
text: - Nú Mitchell og eg fyrireikaðu at giftast, tóku vit avgerð um at verða vígd í Havn. Hetta var ikki bara tí, at vit vildu giftast í einum vøkrum umhvørvi, tað er meira tað at bera mannin inn í føvningin á míni nýfunnu familju, so vit saman eisini kunnu hátíðarhalda tað samband og tann kærleika, sum hevur broytt lív mítt fyri allar tíðir.
text: #000008
text: - Vit eru æviga takksom fyri eitt ítøkiligt minni um okkara hjúnalagslyfti á hesum heilt serliga staði, sum týðir so ómetaliga nógv fyri okkum, segði Chloe millum annað í einum brævi til borgarstjóran í Havn, Heðin Mortensen, sum vígdi tey bæði í Boysensgarði í morgun.
text: #000009
text: Tað hepnaðist ikki Chloe at hitta Páll Jensen. Páll doyði longu í 2013. Men hon setti sær kortini fyri at hitta familjuna og vitjaði í tí sambandi í 2017, tá hon eisini vitjaði á grøvini hjá Pálli. Men hetta gjørdist ikki endin á søguni, tí í dag stóð hon brúður í Boysensgarði og varð vígd sínum Mitchell – av vinmanni Pálls, Heðini Mortensen, borgarstjóra.
text: #000011
text: - This is the stuff dreams - and movies - are made of, segði ein táravættur útlendskur áskoðari á bókahandilshorninum, tá fólk fóru úraftur Boysensgarði.
text: #000012
text: EysturkommunaKunngerð um broyting av býarskipanini
  Beina burt koppsetingarevni fyri milliardir
  Javnstøðunevndin: Ræðisrætturin skal liggja hjá kvinnuni
  Virðisløn M. A. Jacobsens og barnamentanarheiðurslønin handaðar hóskvøldið
  Konfirmantar í Argja kirkju sunnudagin
  Slapp ikki at keypa í Rúsuni - Brúkti harðskap móti starvsfólki
text: #000014
text: Javnstøðunevndin: Ræðisrætturin skal liggja hjá kvinnuni
text: #000017
text: Konfirmantar í Argja kirkju sunnudagin
text: #000019
text: Slapp ikki at keypa í Rúsuni - Brúkti harðskap móti starvsfólki
text: #000020